Ropsten

Ropsten on osa Hjorthagenin kaupunginosaa Tukholmassa Ruotsissa. Ropstenin metroasema on Tukholman metron linjan 13 (Ropsten–Norsborg) päätepysäkki. Linjaa alettiin liikennöidä 2. syyskuuta 1967. Lidingön kuntaan johtava silta alkaa Ropstenista samoin kuin Gåshagaan liikennöivä Lidingön rata -pikaraitiotie.

Nimi Ropsten (vapaasti suomennettuna Huutokivi) on vanhaa perua ja juontaa juurensa aikaan ennen sillan valmistumista Lidingön saarelle 1803, paikalla nimittäin sijaitsi suuri kivi, jonka päällä seisten ihmiset kutsuivat huutaen venekuljetusta saarelle.

Luokka:Tukholman kaupunginosat